Ша, я кхиверг кхайкхина ваьлча, салават диллар а, Элчанна (Делера салам-маршалла хуьлда цунна) василат доьхуш доІа дар а мел пайдехь ду?! Делан салам хиларо ма аьлла: «Шайна кхайкхар хезча цо эрриг алалаш, цул тІаьхьа суна салават диллалаш, баккъал а, суна салават диллинарг милла велахь а, АллахІа цунна уьттазза салават дуьллу шуна, цул тІаьхьа АллахІе суна василат дехалаш, боккъал а, иза АллахІан лайх цхьанна бен хила йиш йоцуш долу ялсманин (лаккхара) дарж ду, ас и со хиларе догдоху, тІаккха суна и василат (дарж) дехнарг милла велахь а, сан шафаІат (ас Деле и вехар) хьанал ду цунна».